Eivind Grov

Eivind Grov (født 1936) er en norsk forretningsmann, som har vært særlig sentral i reiselivsnæringen.«Eivind Grov 70 år» , Stryn kommune, 3. november 2006, besøkt 4. november 2009.

Grov overtok i 1965 driften av Alexandra Hotel i Loen. Under hans ledelse utviklet bedriften seg til en helårsvirksomhet, som i 2006 hadde 135 årsverk og en omsetning på 100 millioner kroner. Han har også vært aktiv i norsk reiselivsnæring utenom egen bedrift og har sittet i styrene i blant annet Nortra, Fjord Norge, Norsk hotell- og restaurantforbund, Kilde Hotels og Reiselivsutvikling AS.

Grov har vært engasjert i lokalpolitikk for partiet Høyre.«Eivind Grov», Sogn og Fjordane fylkesleksikon, NRK, besøkt 4. november 2009. Han har vært medlem av kommunestyret og formannskapet i Stryn kommune og i fylkestinget i Sogn og Fjordane. 

Kongen utnevnte i 2004 Grov til ridder av 1. klasse av St. Olavs Orden «for hans innsats for norsk reiseliv.«Tildeling av ordener og medaljer: Søk i arkivet», kongehuset.no, besøkt 4. november 2009.

 Referanser 

Kategori:Norske bedriftsledere
Kategori:Lokalpolitikere i Stryn
Kategori:Høyre-politikere i Sogn og Fjordane
Kategori:Riddere av 1. klasse av St. Olavs Orden